USLOVI ZA OPREMANJE I ODRŽAVANJE REDA NA
                                 PLUTAJUĆEM PRIVREMENOM OBJEKTU

KORISNIK		
OZNAKA LOKACIJE IZ PROGRAMA	-	Programom privremenih objekata u zoni morskog dobra za period od 2024-2028 godine u opštini Budva , prepoznat je plutajući privremeni objekat - platforme za pristajanje i privez plovnih objekata, oznaka lokacije 3.9	

OPIS LOKACIJE	-	Tip objekta:		
-	Katastarska parcela: 
-	Namjena:        
-	Dimenzije:      
-	Opis  objekta:        
-	Orijentacija:  
-	Vremenske prilike: 
-	Morske struje: 
-	Vez: 
-	Voda: 
-	Električna energija: 
-	Komunikacije:.	
NAMJENA	PRISTAJANJE I PRIVEZ PLOVNIH OBJEKATA	

USLOVI ZA OPREMANJE I ORGANIZACIJU
                                       PLUTAJUĆEG PRIVREMENOG OBJEKTA	

•	Korisnik plutajućeg privremenog objekta, dužan je da na kopnenom dijelu  postavi i javno istakne jasno vidljivu dvojezičnu (crnogorski i engleski jezik) unificiranu informativnu tablu sa natpisom “PRISTANIŠTE” / “PRIVEZIŠTE“ / “PRISTANIŠTE” I “PRIVEZIŠTE“ i mapom namjene operativne obale, na kojoj je jasno naznačeno mjesto za pristajanje i privez plovnih objekata. 

•	Sadržaji lokacije se prikazuju u piktogramima u dnu table sa iscrtanim zonama i namjenama sa važećim brojevima telefona, piktogramima dozvoljenih i zabranjenih aktivnosti u okviru pristupnog kopnenog dijela i pripadajućeg akvatorijuma.

•	Korisnik plutajućeg privemenog objekta dužan je da:
-	omogući slobodan pristup na plutajućem privremenom objektu;
-	omogući slobodan pristup i nesmetano kretanje gostiju, zaposlenog osoblja kao i da prirodno ili vještački ogradi cijeli kopneni dio zahvata čime se sprječava nekontrolisani ulaz;
-	obezbijedi sigurno zadržavanje i nesmetano kretanje plovnih objekata i za vrijeme najnižeg nivoa mora (siguran pristup vodenoj površini obezbjeđuje se na takav način da omogućuje istovremenu, nesmetanu i sigurnu plovidbu više plovnih objekata); 
-	vodi evidenciju pristajanja i priveza plovnih objekata;
-	obezbijedi infrastrukturno opremanje (ormarići sa strujom i vodom);
-	postavi odgovarajuće odbojnike uz mjesta određenim za pristajanje i obezbijedi dovoljan broj bitvi/alki koje su propisno atestirane/sertifikovane;
-	obezbijedi dovoljan broj korpi za otpatke sa redovnim pražnjenejm;
-	čisti vodene površine i morsku obalu plutajući privremeni objekat od zauljanih i drugih materija, kontroliše i redovno održava dubinu u akvatoriju neposredno uz plutajući privremeni objekat;
-	posjeduje minimum opreme za reagovanje u slučaju zagađivanja mora;
-	napravi i jasno istakne Plan reagovanja u slučaju iznenadnih zagađenja mora sa kopna i sa plovnih objekata ili da obezbijedi važeći Ugovor sa ovlašćenom firmom za reagovanje u slučaju zagađenja s kopna i sa plovnih objekata;
-	nasukani, neupotrebljivi ili potonuli plovni objekti se ne mogu držati na prostoru plutajućeg privremenog objekta (vlasnik takvog plovnog objekta dužan je, na zahtjev nadležne Lučke kapetanije, premjestiti plovni objekat iz prostora objekta obalne/pomorske infrastrukture na mjesto koje odredi nadležna Lučka kapetanija, ako takav plovni objekat ugrožava bezbjednost plovidbe ili postoji opasnost zagađenja);
-	minimum sredstava, opremu i osoblje za protivpožarnu i zdravstvenu zaštitu;
-	obezbijedi i postavi odgovarajući/dovoljni broj adekvathih prenosnih protivpožarnih aparata i ostale protivpožarne opreme raspoređene u lako pristupačnim i označenim mjestima/prostorijama;
-	obezbijedi važeći Ugovor sa Službom spašavanja i zaštite za reagovanje u slučaju požara većih razmjera;
-	obezbijedi i adekvatno postavi odgovarajući broj kutija pribora za pružanje prve pomoći, kao i da obezbijedi ambulantnu službu sa opremom i priborom za pružanje prve pomoći ili profesionalnu službu na udaljenosti najmanje 3 km (Ugovor sa domovima zdravlja ili privatnim klinikama).

*NA OSNOVU PROGRAMA PRIVREMENIH OBJEKATA U ZONI MORSKOG DOBRA ZA PERIOD 2024-2028 GODINE, KORISNIKU SE MOŽE ODOBRITI POSTAVLAJNJE INFORMACIONOG PULTA MAKSIMALNE POVRŠINE DO 1m2 RAĐENOG OD LAKOG MATERIJALA SA MOGUĆNOŠĆU POSTAVLJANJA REKLAMNOG NAZIVA I LOGA, REDA VOŽNJE I SLIČNO. 
NA INFORMACIONOM PUNKTU SE NE MOŽE VRŠITI BILO KAKVA PRODAJA.

USLOVI ZA ODRŽAVANJE REDA
NA PLUTAJUĆEM PRIVREMENOM OBJEKTU	

•	Ukoliko na plutajućem privremenom objektu postoje predmeti koji ugrožavaju bezbjednost ljudskih života i plovidbe ili koji mogu oštetiti druge plovne objekte, lučke objekte, naprave, uređaje i postrojenja ili zagaditi more, korisnik plutajućeg privremenog objekta dužan ih je otkloniti ili tome odmah obavijestiti nadležnu Lučku kapetaniju.
•	Vlasnik plovnog objekta koji pristaje ili veže se na plutajućem privremenom objektu stara se i odgovaran je za štetu koju počini licima, drugim plovnim objektima, obali, uređajima, napravama ili postrojenjima.
•	Ako plovni objekat izgubi dio opreme ili tereta na prostoru plutajućeg privremenog objekta, lice koje upravlja plovnim objektom dužno je odmah o tome obavijestiti nadležnu Lučku kapetaniju i korisnika objekta obalne infrastrukture i plutajućeg privremenog objekta, uz naznačenje pozicije događaja.
•	Korisnik objekta plutajućeg privremenog objekta, dužan je da omogući dolazak i odlazak plovnih objekata zaposlenim na uklanjanju opasnosti, čišćenju ili zaštiti od zagađenja ili drugim operacijama potrebnim za obezbjeđenje, bezbjednosti plovidbe, bezbjednosti stanovništva ili zaštite morske okoline.
•	Dio operativne obale gdje se obavlja ukrcaj odnosno iskrcaj putnika/roba/tereta mora biti vidno obilježen. 
•	Korisnik plutajućeg privremenog objekta i lice koje upravlja plovnim objektom, prilikom ukrcaja i iskrcaja putnika, moraju preduzeti potrebne mjere u cilju otklanjanja opasnosti za bezbjednost ljudi, imovine i zaštitu mora od zagađenja.
•	Ukrcavanje, odnosno iskrcavanje putnika sa operativne obale na plovni objekat obavlja se na dijelu obale koji je za to određen i to preko propisanih mostova ili stepenica, koje obezbjeđuju plovni objekat.
•	Na dijelu obale koji je određen za ukrcavanje i iskrcavanje putnika, korisnik plutajućeg privremenog objekta dužan je da obezbijedi mjesto za pristajanje plovnog objekta i slobodan prostor za pristup putnika, kao i da taj dio obale noću osvijetli.

OGRANIČENJA I ZABRANE
NA PLUTAJUĆEM PRIVREMENOM OBJEKTU	

Na plutajućem privremenom objektu je zabranjeno: 

•	ugrožavati bezbjednost plovidbe, okolinu i ljudske živote;
•	premještati, mijenjati ili uklanjati vezove, sidra i uređaje drugog plovnog objekta bez saglasnosti zapovjednika, odnosno voditelja plovnog objekta, osim kada je to potrebno radi sprečavanja neposredne štete ili kad je to u interesu pristajanja drugog plovnog objekta;
•	vezivati plovne objekte za plovidbene i druge oznake, naprave i uređaje koji nijesu namijenjeni za pristajanje i kretati se po njima;
•	oštećivati operativne obale sudarom, udarom, potapanjem, nepravilnim opterećivanjem plovnog objekta, smještanjem predmeta preko dopuštenog opterećenja, zabadati u obalu klinove, grede i slično, uklanjati kamenje s obalnih zidova ili obavljati bilo koju drugu radnju kojom se nanosi šteta operativnim obalama, uređajima i napravama na tim obalama;
•	zavarivati, ložiti vatru, spaljivati otpad na plovnom objektu ili paliti vatru na napravama ili bilo kojom radnjom prouzrokovati požar ili eksploziju na plovnom objektu, obali, uređajima i napravama na njoj;
•	čistiti, strugati ili farbati nadvodni ili podvodni dio oplate plovnog objekta u plivajućem stanju;
•	zagađivati more, opasnim ili štetnim materijama sa plovnih objekata i drugih transportnih sredstava, zagađivati vazduh ispuštanjem prašine, dima ili gasova iznad dozvoljenih količina utvrđenih posebnim propisima;
•	držati u pogon brodski propeler, osim radi obavljanja potrebnog manevra plovnog objekta;
•	kupati se, roniti u svrhu sporta i razonode, glisirati, vući skije ili učiti skijanje na vodi u zahvatu plutajućeg privremenog objekta čija je namjena pristajanje i privrez plovnih objekta;
•	postavljati ribolovne mreže i drugi ribolovni pribor, te izlovljavati ribe i druge morske organizme, osim na označenim mjestima za prvi iskrcaj i prvu prodaju ulovljene ribe;
•	oštećivati podvodne kablove i cjevovode;
•	zagaditi more i operativnu obalu teretom sa plovnih objekata, drugih transportnih sredstava i instalacija;
•	uploviti odnosno isploviti u i sa plutajućeg privremenog objekta bez minimalnog broja članova posade, te bez propisanih uređaja i opreme;
•	vršiti manipulaciju opasnim i štetnim materijama - snabdijevanje gorivom plovnog objekta;
•	bez odobrenja pomicati ili premještati plovni objekat;
•	ukrcavanje odnosno iskrcavanje putnika i tereta na nepropisan način;
•	obavljati na plovnom objektu radove, popravku i rekonstrukciju oplate, palube, opreme i mašine izvan uobičajenih poslova.

MJERE PRILIKOM UKRCAJA I ISKRCAJA PUTNIKA
NA PLUTAJUĆEM PRIVREMENOM OBJEKTU	

•	Čamci i druga plovila koja pristaju na plutajući privremeni objekat ne smiju ometati javni saobraćaj.
•	Plovni objekti koji se nalaze u akvatorijumu akvatorijumu plutajućeg privremenog objekta moraju biti spremni za manevrisanje.
•	Lučka kapetanija može narediti zapovjedniku ili vlasniku plovnog objekta da se: premjesti, pomjeri, napusti objekat, usidri, pluta na otvorenom moru i potopi, ukoliko se tom radnjom smanjuje rizik po ljudske živote, imovinu luke i rizik od zagađenja mora.
•	Nadležna Lučka kapetanija će uskratiti saglasnost za pristajanje plovnih objekata na operativnoj obali plutajućeg privremenog objekta kada primi naknadno obavještenje od korisnika plutajućeg privremenog objekta da se time ugrožava bezbjednost plovidbe, ljudskih života i objekata na obali ili na moru, kao i ako je plovni objekat u takvom stanju da bi se time zagadilo more.
•	Plovni objekti koji dolaze na plutajući privremeni objekat ne mogu ometati manevrisanje plovnih objekata koji isplovljavaju sa objekta obalne infrastrukture i plutajućeg privremenog objekta. 
•	Plovni objekti kad dolaze odnosno odlaze sa plutajućeg privremenog objekta i za vrijeme plovidbe, moraju ploviti sigurnosnom brzinom, tako da talasi izazvani njihovom plovidbom ne nanose štetu drugim plovnim objektima i uređajima. Na istaknuti znak za smanjenje brzine plovni objekti dužni su, pored drugih plovnih objekata i objekata koje treba zaštititi od talasa, pored mjesta gdje se obavljaju obalni ili podvodni radovi, ploviti najmanjom brzinom, tako da talasi izazvani plovidbom ne ometaju radove i ne nanose štetu.
•	Nakon završenog ukrcaja odnosno iskrcaja putnika ili tereta, na mjestu označenom za pristajanje, svaki plovni objekat mora biti spreman da isplovi po isteku vremena potrebnog za pripremu plovnog objekata za plovidbu, po lučkim uzansama (ne duže od 15 min). Na zahtjev korisnika plutajućeg privremenog objekta mora isploviti ili se premjestiti, po isteku vremena potrebnog za pripremu plovnog objekta za plovidbu. Izuzetno, na zahtjev lica koje upravlja plovnim objektom Lučka kapetanija može odobriti duže vrijeme za pripremu plovnog objekta za plovidbu na istom ili drugom vezu kojeg odredi korisnik i plutajućeg privremenog objekta isključivo ako se radi o radnjama vezanim za bezbjednost plovidbe.

MJERE U IZNENADNIM SITUACIJAMA
NA PLUTAJUĆEM PRIVREMENOM OBJEKTU	

•	Korisnik plutajućeg privremenog objekta dužan je omogućiti plovnom objektu prvenstvo pristajanja kada su ugroženi ljudski životi ili bezbjednost plovidbe. 
•	Prvenstvo pristajanja uz operativnu obalu na plutajućem privremenom objektu imaju plovni objekti koji prevoze putnike i plovni objekti redovnih linija s objavljenim redom plovidbe. Izuzetno, kad određeni plovni objekat zbog posebnih razloga mora dobiti prednost korisnik plutajućeg privremenog objekta može odrediti drugačiji red prvenstva pristajanja plovnih objekata o čemu je dužno obavijestiti nadležnu Lučku kapetaniju.